En deiz all em boa gwelet ur film er skinwel diwar-benn ar c'haner Marcel Gwilhou a dremene er skinwel. Un tamm  diaes on bet lakaet. Breizh Izel ur vro ma n'eus nemet kanerien ha dañserien, e porzh kement ti- ferm zo? Film ur bagadig tud, an Ebestel, ur c'hleub kanerien a vicher, bodet en-dro d'un daol evel diskibien Jezuz da vare ar Goan Ziwezhañ? Un abadenn naturel eus ar c'hentañ! Piv ar Judaz er vandennad? Ar filmer a dra sur, un doare Théodore Botrel giz nevez. Setu aze ur film a vo loreet peogwir ne vo ket kalz a draoù all da loreiñ.